
l. NOM DEL PROGRAMA 


Programació lineal (nom d'arxiu PROGLIN.EXE). 


2. AUTOR 
Joan Antoni Sellarès i Chiva 


Formant part del GRUP EIX amb :Carles Bailo i Mompart 
Carles Barceló i Vidal 
Joaquim Castellsaguer i Guanyabens 
Antoni Gomà i Nasarre 
Ferran Ruiz i Tarragó 


Je TEMATICA 


Resolució gràfica i numèrica de problemes de programació lineal de 
dues variables. 


4. OBJECTIUS 


-— Proporcionar exemples per illustrar i comprendre en forma 
interactiva els passos que porten a la resolució d'un problema de 
programació lineal: 
- resolució d'un sistema d'inequacions 
- Variació de la gràfica d'una funció 
lineal 
- Optimització 


-— Constituir una eina per resoldre amb rapidesa úi precisió els 
problemes de programació lineal que puguin plantejar els alumnes 
i professors, i per ajudar a interpretar les seves solucions. 


— Reforçar la representació gràfica de funcions lineals i la seva 
interpretació, desenvolupant la intuició geomètrica dels alumnes. 

5. FONAMENTACIO TEORICA 
1) SISTEMES D'INEQUACIONS LINEALS 


Un sistema d'inequacions lineals de dues variables pot escriure's 
sempre en la forma: 
a Xtb ytc 2-0 


a Xtb ytc 0 
n n n 


El sistema es diu compatible si té solucions. En aquest cas les 
solucions determinen un conjunt convex del pla que pot ésser 
afitat (polígon) o no (regió poligonal). 


2) FUNCIONS LINEALS 
Un funció lineal de dues variables és una aplicació 
de la forma f(X,Y)-pxtdy per a certs coeficients p i q. 


El conjunt dels punts sobre els que f pren un valor constant r és 
una recta d'equació pxtay-r. Variant el valor de r hom obté una 
família de rectes paralleles que en créixer r es desplacen en el 
sentit del seu vector normal comú (p,q). 


3) PROGRAMACIO LINEAL 


La programació lineal es proposa l'obtenció del màxim o del mínim 
(optimització) d'una funció lineal sobre el conjunt de les 
solucions d'un sistema d'inequacions lineals que constitueixen 
les condicions de restricció del problema. 

Quan el conjunt de solucions del sistema és un polígon, la funció 
lineal pren sempre un valor màxim i un valor mínim. Si és una 
regió poligonal poden no existir tots dos o algun d'ells. En tot 
cas els valors extrems són assolits en un vèrtex del polígon o la 
regió, o en tots els punts d'un dels seus costats. 


6. PLANTEJAMENT METODOLOGIC 


El desenvolupament que el programa proposa té dos centres 
d'interés al voltant dels quals s'organitza el plantejament del 
tema: 

- la resolució de sistemes d'inequacions 

- la resolució de problemes de programació lineal 


El primer constitueix un nucli autònom que prepara l'altre però 
pot ésser exposat independentment d'ell. 

El segon té, com a preliminar addicional, l'estudi de la variació 
de la gràfica d'una funció lineal. Aquest estudi està directament 
enfocat al problema de l'optimització que el segueix, úi no pot 
deslligar-se d'ell sense perdre bona part del seu interés 
específic. 

Tots dos es presenten des d'un doble punt de vista expositiu i 
constructiu, segons l'origen dels exemples que utilitzen. 
Aquesta distinció és deguda a les possibles dificultats per 
construir exemples didàcticament variats i valuosos, que han fet 
semblar convenient la preparació de colleccions d'exemples que, 
si bé limitades per exigències de presentació, són 
representatives de les situacions més importants. 


Durant tot el programa es manté una restricció no habitual en el 
tractament matemàtic "lliure" del tema: la consideració en tots 
els casos de les vdúinequacions addicionals XXs0, YvS0, que 
correspon gràficament a la limitació de la zona de treball al 
primer quadrant. Aquest condicionament, important per la 
simplificació que aporta a les gràfiques, nó restringeix en 
absolut el ventall de situacions que el programa pot descriure, i 
és congruent amb les limitacions imposades en la immensa majoria 
de problemes "reals". 


7. CONEIXEMENTS PREVIS 


Els requeriments que el programa fa als coneixements preliminars 
de l'alumne són diversos segons la part que es consideri, i com a 
mínim han d'incloure: 


- La soltesa en la representació gràfica de punts (coordenades) i 
de rectes d'equació donada en la forma axtbytc-0. 


- Els conceptes d'inequació i de sistema d'inequacions, úi de 
solució d'una equació o sistema. 


- Les propietats bàsiques de les desigualtats que permetin la 
reducció d'una djinequació a la forma axtbytc:-0, úi la seva 
resolució analítica. 


8. NIVELL 


El programa es dirigeix, fonamentalment, als alumnes que estudien 
la resolució i interpretació d'inequacions, tema que figura 
actualment en els programes de primer curs de batxillerat. 

També és d'utilitat als cursos segon i tercer, com a complement 
dels temes de geometria analítica del pla. 


9. IMPLEMENTACIO DIDACTICA 
Part 1: exemples de sistemes d'inequacions lineals 


El programa ofereix l'elecció entre vuit exemples que illustren 
situacions fonamentals: 


— les solucions formen un polígon (exemples 1,2,5) 

— les solucions formen una regió poligonal (exemples 3,4) 
— les solucions ocupen tot el quadrant (exemple 8) 

no existeixen solucions (exemples 6,7) 


El desenvolupament de cada exemple és el mateix: per a cada 
inequació es representa la recta frontera del semiplà solució, 
s'indica amb un puntejat adjacent quin dels semiplans que 
determina és el format per les solucions, s'elimina (canviant-lo 
de color) el semiplà descartat, úi finalment hom identifica el 
tipus de solució (si n'hi ha) i els seus vèrtexs. 


Com que els exemples són variats i el procés requereix atenció 
per part dels alumnes, és convenient que el professor faci 
observar-los tots amb detall, i fins i tot més d'una vegada, a 
mesura que els alumnes vagin perfeccionant la seva comprensió del 
mètode utilitzat. 


De bon principi caldrà instruir l'alumne en les condicions 
afegides que són les inequacions X:-0, YsosO i en el fet que 
aquestes de per si ja determinen un conjunt de solucions que és 
el primer quadrant que apareix inicialment de color. 

Quan apareix una recta és possible justificar qualitativament la 
seva representació basant-se en propietats conegudes de l'alumne 
(pendent, interseccions amb els eixos,...). 

Abans de la decisió sobre el vsemiplà triat els alumnes han de 
poder anticipar la resposta, per mitjà de l'avaluació en un punt 
(generalment l'origen) en la inequació. 

Amb l'aparició final dels vèrtexs disposarem de la referència de 
tipus mètric necessària per interpretar completament el gràfic, 
i podrem comprovar la correcció de la solució per als vèrtexs i 
per a d'altres punts triats arbitràriament a l'exterior i a 
l'interior de la zona de solucions. 


Com a preparació per a la continuació del programa pot 
suscitar-se una reflexió al voltant dels exemples des d'un punt 
de vista més general, estudiant el nombre de regions en què pot 
quedar dividit el pla per dues rectes, tres rectes, etc. (questió 
que té clares connexions amb la combinatòria). 

Podem fer també meditar per qué la zona de solucions ha d'ésser 
convexa, ha de tenir tots els "''puntejats" dels seus costats 
disposats vers l'interior, úi només una regió pot complir-ho. Un 
retorn a la primera part confirmarà aquestes observacions i ens 
mostrarà que les condicions que EOcmilen, si bé són plausiblement 
necessàries, no són suficients. 


Part 2: resolució de sistemes d'inequacions lineals que cal 
proposar 


El programa demana el nombre d'inequacions que volem introduir 
(sense comptar les XX-0, Y)-0) úi els seus coeficients. Hom les 
suposa sempre de la forma AXtBytCS-0. Representa directament la 
zona solució (si n'hi ha) i els seus vèrtexs, indicant les 
coordenades d'aquests. 


El professor pot utilitzar-lo per: 
-— Introduir nous exemples que complementin els de la part 1. 


—-— Proposar als alumnes la comprovació d'exercicis que aquests 
hagin resolt prèviament amb els mitjans tradicionals a 


- Orientar els alumnes vers la preparació dels seus propis 
exemples. 


En tot cas, l'estadi elemental consistent en l'observació d'un 
resultat ofereix ja nombroses possibilitats. Com que la solució 
ja surt feta, l'alumne haurà d'intentar reconstruir el procés 
que, com a la part 1, ha dut a obtenir-la. Això inclou, en primer 
lloc, identificar les inequacions que han produit cada costat de 
la zona solució. Per fer-ho pot comptar amb la seva familiaritat 
amb la representació de rectes i, especialment, amb les 
coordenades dels vèrtexs. Aquesta recerca pot produir sorpreses 
-i desorientació- en el cas de les inequacions redundants úi en 
el cas de sistemes sense solució. Són aquests els tipus més 
difícils d'interpretar i cal que el professor els prepari 
adequadament. 


La tasca de disseny d'exemples és complexa i interessant. El 
mateix professor necessitarà, ben segur, meditar-los 
acuradament. 


L'alumne trobarà dificultats inicialment en la reducció d'una 
inequació qualsevol a la forma admesa pel programa, en la qual ha 
d'exercitar el maneig de desigualtats i de signes. 

Un problema posterior és aconseguir un sistema que tingui 
solució: aixó és més difícil quan més gran és el nombre 
d'inequacions, úi els alumnes veuran aviat que no acostumen a 
ésser compatibles els sistemes inventats "a l'atzar". Hauran 
d'investigar, doncs, les bones combinacions de signes que fan que 

la recta talli un o dos semieixos positius, úi aplicar la seva 
experiència en la representació de rectes per obtenir resultats 
favorables. 

Més endavant pot proposar-se la recerca d'exemples especials 
(franges, 9vdquadrats, rectangles...) i degenerats (punt, segment, 
semirrecta...), que constitueixen excellents exercicis, en què 
l'ordinador permet la comprovació immediata dels resultats. 


Part 3 : variació d'una funció lineal 


El programa presenta una collecció de vuit exemples de funcions 
lineals f(x,Yy)-pxtay. Per a cadascun dibuixa a l'origen de 
coordenades el vector (p,d) normal a la família de rectes 
pxtqy-or, i representa aquestes rectes per a diversos valors de r. 


El conjunt d'exemples és complet quant a direccions i sentit 
dels vectors normals, ja que inclou els quatre casos en què està 
orientat segons els semieixos i quatre casos en què el seu extrem 
es troba en cadascun dels quadrants. 


Molt sovint el programa pot ésser el primer contacte dels alumnes 
amb el concepte de vector. Cal fer entendre, d'entrada, la 
relació que hi ha entre l'extrem del vector i els coeficients de 
la funció, que no presenta dificultat. La consequent 
representació de pxtay-r per a diferents valors de r ha d'ésser 
interpretada com a visualització de les solucions de l'equació 
pxtay-or, però el seu interés es troba, essencialment, en el 
desplaçament de les gràfiques. 


És fonamental distingir clarament la direcció del desplaçament, 
que és perpendicular a la recta i produeix 9Òòyper tant el 
parallelisme, i el seu sentit indicat pel vector. Això ha de dur 
a deslligar l'alumne de formulacions com ara pujar-baixar, dreta- 
esquerra, revelant la seva inadequació. També pot suscitar una 
reflexió sobre la nulla importància de la longitud del vector en 
aquestes circumstàncies. 


La sèrie d'exemples pot ésser revisada diverses vegades, a mesura 
que les vúidees necessàries per al seu tractament més complet es 
van obtenint a partir de l'observació d'anteriors execucions del 
programa. 


En darrer terme, ha d'utilitzar-se per a justificar les 
deduccions fetes sobre el sentit de desplaçament de les rectes: 
en pxtqy-r, per a p i q donats, augmenta r a mesura que Xx i y es 
separen de O en el sentit dels signes de p i q respectivament. 


Part 4: exemples de programació lineal 

El programa presenta una collecció d'exemples illustratius de 
tots els possibles resultats d'un problema de programació lineal 
corresponent a un sistema compatible d'inequacions lineals: 


- Per a una zona de solucions que sigui un polígon 7: extrems 
assolits en vèrtexs o en costats. 


-— Per a un zona de solucions que sigui una regió poligonal: 
extrems assolits en vèrtexs, en costats de longitud finita 
o infinita, o no assolits. 


El caràcter exhaustiu d'aquesta relació d'exemples pot ésser 
objecte, un cop revisada, d'una reflexió lliure i úinformal amb 
llapis i paper, que mostrarà el paper decisiu de la convexitat de 
la zona de solucions en la limitació de les possibles 
alternatives. 


Cada exemple dóna ocasió que l'alumne pugui resoldre pel seu 
compte, si és necessari, el sistema d'inequacions corresponent 
segons les directrius de les parts 1 i 2. 

Un cop representada la solució del sistema apareix la recta 
corresponent a la funció a optimitzar amb r-0, i que passa, 
doncs, per l'origen, úi el vector normal associat. Els alumnes 
poden desplaçar imaginativament la recta fins a atènyer la zona 
de solucions, preveient l'existència o no de màxim i mínim i el 
conjunt de punts en el qual són aconseguits. Caldrà insistir en 
la distinció clara entre màxim i mínim, lligada al sentit del 
vector. 

El programa mostrarà després les solucions. L'alumne podrà 
comprovar particularment la seva correcció numèrica, tant pel que 
fa a les inequacions com a l'optimització. Quan l'optimització no 
és assolida en un vèrtex, sinó en un costat, serà bo estendre la 
comprovació a diversos punts del segment o semirrecta 
corresponent, 0ú quan no ho és enlloc confirmar-ho prenent valors 
que facin la funció lineal arbitràriament gran. 

També té interés relacionar el signe del valor màxim o mínim pres 
per la funció amb la posició de la recta corresponent respecte a 
la dibuixada per l'origen, i identificar el que passa quan 
aquesta recta és parallela a alguna de les que figuren en el 
sistema d'inequacions. 


Part 5: resolució de problemes de programació lineal que cal 
proposar 


El programa permet introduir el nombre d'inequacions desitjat i 
els seus coeficients i els de la funció lineal que cal 
optimitzar. Són d'aplicació en aquest cas totes les observacions 
fetes en la part 2, especialment les relatives a la construcció 
d'exemples. 

En aquesta part, a diferència de les anteriors, no es fa èmfasi 
en el procés de resolució, sinó que el més important és el 
plantejament que ha de fer-se prèviament a l'ús de l'ordinador. 

Aquest serà una ajuda imprescindible per a l'obtenció efectiva de 
la solució, úi la seva rapidesa permetrà percebre immediatament 
les consequències de la variació d'algun signe, paràmetre, etc. 


La riquesa de possibilitats en el tractament de problemes que 
s'obre així és molt considerable: poden elaborar-se i resoldre 


molts problemes originats en situacions reals, que caldrà 
simplificar i adaptar a les exigències del programa: hauran 
d'interpretar-se les seves solucions, descobrir possibles 


condicions redundants o contradictòries, considerar el significat 
dels casos sense solució única, descartar les solucions no 
desitjades, trobar una solució aproximada entera quan les 
característiques del programa ho exigeixin, etc. 


10. INSTRUCCIONS I COMENTARIS DE FUNCIONAMENT 
El programa es posa en marxa entrant el seu nom PROGLIN. 


Els valors numèrics que hom introdueix durant l'execució poden 
donar-se en forma de nombre enter, decimal o fraccionari. 


El programa rebutja les dúinequacions i funcions lineals que 
tinguin els coeficients de x i de y ambdos iguals a O. 

També rebutja els coeficients que fan massa llarga l'escriptura, 
per tal de millorar la presentació en pantalla. 


Cal tenir present que poden produir-se errors d'arrodoniment per 
causa de la limitada capacitat de càlcul de l'ordinador. 


